钦定古今图书集成/明伦汇编/氏族典/第249卷 > 张澯
## 钦定古今图书集成/明伦汇编/氏族典/第249卷 > 张澯

按《万姓统谱》：“澯字仲湜，平南人。幼颖悟，十岁能属文，
日记数千言。年十七，登成化戊戌进士。始冠，授翰林
庶吉士，改编修，历侍讲，进学士，转国子祭酒，南京吏
部尚书。寻改兵部尚书，参赞机务。即条上时务八事悉皆允纳。后三疏乞致仕，澯刚正廉介，遇内阁诸重
臣未尝阿附，以是竟不召用。为诗文，力追古人，所著”
甚富，藏于家。